
Se se puidese reescribir o Alba de Gloria de Castelao, que se pode, porque é un 
discurso interactivo, unha radiofonia césmica, sen peche historico nin copyright 
partidario, pois haberia que incorporar a esa santa compana da liberdade que el vai 
enfiando a Elisa e a Marcela. Duas heroinas que as pasaron putas. 


No tempo gris e cinico da restauraciOn, no comezo choron e hipocrita do século XX 
espanol, tan ben retratado en El arbol de la ciencia de Pio Baroja, e que as veces 
revive nos trazos mais feos e fedorentos do presente, houbo unha parella de mozas 
galegas, de profesion mestras de escola, que puxeron ben posto o mundo do revés. A 
de Elisa e Marcela é unha das mais extraordinarias historias de amor de todos os 
tempos. 


Case todas as persoas que consideramos verdadeiros heroes ou heroinas non o 
pretendian ser 


Elisa e Marcela cofiecéronse mediados os anos oitenta do século XIX, na Escola 
Normal da Coruna. Elisa tifa 23 anos e Marcela, 18. Conecéronse e namoraronse. 
Era unha a stia unha amizade tan intensa que os pais de Marcela situaron axiia no 
espazo do "perigo", do inadmisibel, malia non ter nome sequera para o "pecado". 
Mais todos os intentos por separalas foron fracasando. Nese "estado de excepcion" 
no que viven é cando van maxinando a novela que salvalos. Inventan un terceiro ser. 
Un "home". Vaise chamar Mario. Vai ser real. Vaise encarnar en Elisa. Elisa é "viril". 
Ten o caracter e os trazos afoutados dun macho cando é necesario. No tempo en que 
é mestra en Calo (Vimianzo) vai sempre armada de revolver e faino saber: "Eu non 
ando nunca sen 'o despertador". Magnifico eufemismo para un arma de chumbo. 
Falta lle facia o estilo arroutado. Daquela, Marcela exercia en Dumbria. E foron 
moitas as noites en que Elisa atravesaba Soneira, mesmo contra trebon e co lobo as 
beiras. 


Inventaron un home que fixeron real. Cunha biografia de infancia especial, tan 
especial que resultaba ser protestante. Un corunés de pai britanico que viviu un 
tempo en Londres. Asi que habia que bautizalo, antes de poder casar. E todo iso 
pasou, en 1901, na igrexa de San Xurxo da Corufia. O Mario (Elisa) faise catélico. 
Mesmo 0 cura, no ritual, faille unha cruz no peito. Mais Elisa xa é Mario. Xa é home. 
E logo el e Marcela casan. Pensan, sonan, que 4 fin poderan vivir tranquilas xuntas. 
Mais todo conspira contra esa elemental felicidade. Seran descubertas. 


A mesmisima Emilia Pardo Bazan recofieceu que nunca seria quen de imaxinar unha 
novela semellante. Escribiu en La Ilustracion Artistica, no ano 1901, unha 
longuisima reflexion sobre o caso Elisa-Marcela, onde confesa: "La destreza y 
resoluciOn con que (Elisa) urdié la marana para soltar, por decirlo asi, la 

personalidad femenina, y adquirir legalmente la condicion viril, revelan inteligencia 
nada comun y son materia de asombro para el novelista, que apenas acertaria a idear 
enredo semejante". 


Unha "intelixencia nada comin". A de Elisa. Ea de Marcela. Quen podia negar iso 
ante a maxistral ficcion que tiveron que construir cos seus corpos e vidas para poder 
amarse? Mais, para a grande maioria, esa "intelixencia nada comtn" era unha 
manifestacion do maléfico. A sia é unha historia dramatica. De estado de 
persecuciOn e escarnio, nun mundo dominado por reaccionarios, que non so tefien as 
chaves das cancelas dos carceres e das portas do ceo, senon tamén dos medios de 
control das mentes. 


Con todo, o asombroso, 0 que mais enfeitiza da biografia de Elisa e Marcela é 0 xeito 
en que enfrontaron os contratempos. Era previsibel que con elas se cebara a 
ruindade. A luz, o ser exposto 4 luz, neste caso, queima, fai torresmo da vida. Por iso, 
o admirabel, o que conmove dobremente, é a determinacion por "re-existir" de Elisa 
e Marcela, mesmo despois de ser perseguidas, detidas, xulgadas, e sometidas 4 
chanza e ao xuizo publico nunha nova modalidade inquisitorial, a da rapina 
xornalistica ou mediatica que xusto esta a estender as suas zoupas esmaltadas. Os 
novos semanarios, que incluian fotografias, esgotaron ediciOons. "Nuevo Mundo 
vendeu so en Madrid o mércores e 0 xoves (3 e 4 de xullo de 1901) tltimos mais de 
19.000 exemplares, cifra non acadada en ningunha ocasion por calquera outro xornal 
semanal, nin ainda en tempos das guerras coloniais en que tanto degoiro tifa o 
publico por cofiecer retratos e fotografias daqueles lugares". E incribel como unha e 
outra vez, en Galicia, en Portugal, en América, Elisa e Marcela tentan fuxir da 
maldita celebridade, tentan vivir como sonaron sendo mozas diante do mar do 
Orzan. 


Elisa e Marcela non querian ser heroinas. Penso que, na realidade, case todas as 
persoas que consideramos verdadeiros heroes ou heroinas non o pretendian ser. E 
mais. Elisa e Marcela o que querian é que non se soubera nada delas. A noite era 
mais amiga que o dia. A sombra preferibel 4 luz. Neste caso, a informacion trouxo a 
desgraza. Porque hai veces, moitas, en que 0 que se presenta como verdade culposa é 
un prexuizo ruin. E isto é case un axioma no que atinxe 4 moral sexual. 


Elisa e Marcela foron vindicadas, por fin, nos anos 90 polo colectivo Milhomes, e en 
especial por Xosé Carlos Alonso Sanchez, unha persoa clave na loita polos dereitos 
civis na Coruna. Creouse un premio que levaba o nome da parella. Os medios de 
comunicacion falaron das amantes perseguidas, esta vez cunha nova ollada. Mais 
agora temos o que tantas veces sonamos tamén do mar do Orzan. Un libro que 
afondase nesta historia que sitia A Corufa no mapa da grande loita polo dereito 4 
amar. Porque compre dicir que moitos dos que usan a palabra amor como centro da 
sua doutrina son quen mais fixeron historicamente por estragar o amor. Amantes 
queimadas como bruxas. Mozas entolecidas para sempre polo lixo dogmatico. E ese 
mundo represivo, que impide aos curas formar familias e 4s mulleres ser sacerdotes 
ainda que enchan as igrexas... 


Temos un libro que algo mais que un libro. Aqui tamén cOmpre empregar as verbas 
de Pardo Bazan: "Unha intelixencia nada comin". Esa intelixencia é a de Narciso de 
Gabriel, catedratico e decano da Facultade de Ciencias da Educacion da Universidade 

da Coruna. A obra senlleira, un dos libros mentalmente mais excitantes dos tltimos 
anos, leva por titulo Alén dos homes. Unha investigaciOn na que Narciso de Gabriel 
ando durante quince anos. E 0 resultado é 6ptimo. Aqui esta a "novela" de Elisa e 
Marcela que non foi quen de escribir dona Emilia. Aqui estan os documentos da 
igrexa, da policia e dos xulgados. Aqui esta un estudo sobre o tratamento 
informativo. Aqui aparecen esclarecedores e valentes ensaios sobre o 
hermafroditismo, o travestismo, o lesbianismo e o feminismo. 


Aqui esta, en fin, un traballo feito con tanto amor, con tanta conciencia, que non me 
estrania que Elisa e Marcela comecen a sorrir na foto de matrimonio que Iles fixo o 
fotografo senor Sellier na Corufia van al6 107 anos. 


* Este articulo aparecio en la edicion impresa del Viernes, 12 de diciembre de 2008 


